Ápoláshoz kapcsolódó rendszeres települési támogatás 

	Ügytípus
	Ápoláshoz kapcsolódó rendszeres települési támogatás 

	Rövid leírás
	A hozzátartozó ápolásához kapcsolódó rendszeres települési támogatás állapítható meg azon személy részére, aki a 18. életévét betöltött tartósan beteg nagykorú hozzátartozójának (jegyes kivételével) állandó otthoni ápolását, gondozását végzi, családjában az egy főre jutó havi nettó jövedelem nem haladja meg a 90.000 Ft-ot, és az ápoló az ápolttal közös háztartásban él, vagy az ápoló tartós ottlétét, és az ápolási, gondozási feladatok elvégzését környezettanulmány igazolja. A háziorvos igazolása alapján a hozzátartozó tartósan beteg, gondozása 3 hónapnál hosszabb időt vesz igénybe, mások személyes segítsége nélkül, önállóan nem képes étkezni, tisztálkodni, öltözködni, illemhelyet használni, lakáson belül – segédeszköz igénybevétele nélkül – közlekedni, feltéve, hogy esetében a felsoroltak közül legalább 3 feltétel egyidejűleg fennáll.
Az ellátás a kérelem benyújtás hónapjának kezdő napjától 6 hónap időtartamra állapítható meg. Összege a központi költségvetésről szóló törvényben meghatározott alapösszeg 80%-ának 100 Ft-ra felfelé kerekített összege (jelenleg: nettó 37.350,- Ft). Az ápoláshoz kapcsolódó települési támogatás társadalombiztosítási ellátásra, valamint szolgálati időre jogosít.

	Az ügyet intéző iroda
	Humán Osztály Szociális és Lakásügyi Csoport

	Címe
	8800 Nagykanizsa, Erzsébet tér 7.

	Ügyfélfogadási időpontok:
	hétfő: 8:00-12:00
kedd: nincs ügyfélfogadás
szerda: 8:00-12:00, 13.00-16.00
csütörtök: 8:00-12:00 nincs ügyfélfogadás
péntek: nincs ügyfélfogadás

	Ügyintézők
	Dombi-Kaczor Kinga (20/849-2439), Koronczai Erzsébet (20/849-2455), Németh György (20/849-2441), Tollárné Tóth Tímea (20/849-2415), Farkas-Rónaszéki Ágota (20/849-2338)  

	Igénylő
	Az önkormányzat közigazgatási területén lakóhellyel vagy tartózkodási hellyel rendelkező és életvitelszerűen is Nagykanizsa Megyei Jogú Város területén lakó személy, és aki megfelel az önkormányzati rendeletben meghatározott feltételeknek.

	Ügyintézési határidő
	60 nap, hiánytalan kérelem esetén 8 nap

	Ügyintézés díja
	illetékmentes

	Szükséges iratok
	Kérelem az előírt formanyomtatványon, a családban élő személyeknek a kérelem benyújtását megelőző hónapra vonatkozó nettó jövedelméről szóló igazolás(ok).

	Kapcsolódó jogszabályok
	A szociális igazgatásról és szociális ellátásokról szóló 1993. évi III. törvény, a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III.27.) Kormányrendelet, valamint Nagykanizsa Megyei Jogú Város Közgyűlésének 6/2015. (II.16.) önkormányzati rendelete a pénzbeli és természetben nyújtott szociális ellátásokról.


